Komission asetus (ETY) N:o 1767/93, annettu 30 päivänä kesäkuuta 1993, interventioelinten suorittamaa oliiviöljyn ostoa ja varastointia koskevista yksityiskohtaisista säännöistä annetun asetuksen (ETY) N:o 3472/85 muuttamisesta



Virallinen lehti nro L 162 , 03/07/1993 s. 0006 - 0007

Suomenk. erityispainos Alue 3 Nide 50 s. 0213

Ruotsink. erityispainos Alue 3 Nide 50 s. 0213



KOMISSION ASETUS (ETY) N:o 1767/93, annettu 30 päivänä kesäkuuta 1993, interventioelinten suorittamaa oliiviöljyn ostoa ja varastointia koskevista yksityiskohtaisista säännöistä annetun asetuksen (ETY) N:o 3472/85 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 2046/92(2), ja erityisesti sen 12 artiklan 4 kohdan, ottaa huomioon yhteisessä maatalouspolitiikassa sovellettavista laskentayksiköstä ja muuntokursseista 28 päivänä joulukuuta 1992 annetun neuvoston asetuksen (ETY) N:o 3813/92(3) ja erityisesti sen 6 artiklan 2 kohdan, sekä katsoo, että maatalousalalla käytettävien muuntokurssien vahvistamista ja soveltamista koskevista yksityiskohtaisista säännöistä 30 päivänä huhtikuuta 1993 annetussa komission asetuksessa (ETY) N:o 1068/93(4) vahvistetaan maatalouden muuntokursseihin vaikuttavat tekijät; tässä yhteydessä olisi tarkennettava interventioon tarjotun oliiviöljyn haltuun ottamisen käsite, tuen maksamiselle voimassa olevat määräajat olisi muutettava säätämällä, että interventioelimen ostama öljy on maksettava aikana, joka alkaa kolmantenakymmenentenäensimmäisenä päivänä ja loppuu viimeistään neljäntenäkymmenentenä päivänä haltuun oton jälkeen; kuluvaksi markkinointivuodeksi olisi kuitenkin säädettävä lisämääräajasta muille neitsytoliiviöljyille kuin lamppuöljyille näille öljyille tehtävien määritysten huomioon ottamiseksi, olisi tarkennettava interventioon tarjotun öljyn haltuun ottamista koskevat edellytykset, erityisesti toimituksen määräajan osalta, nämä toimenpiteet on toteutettava välittömästi, jotta niiden vaikutukset koskisivat jo tätä markkinointivuotta, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan komission asetus (ETY) N:o 3472/85(5) seuraavasti. 1) Korvataan 3 artiklan 1 kohta seuraavasti: "1. Ostohinta ecuina on tarjouksen jättöpäivänä voimassa oleva hinta, jota on mahdollisesti muutettu 5 artiklan mukaisesti purkamattoman varastoon toimitetun tavaran osalta ja ottaen huomioon tässä asetuksessa säädetyt hinnan korotukset ja alennukset. Sovellettava maatalouden muuntokurssi on haltuunottopäivänä voimassa oleva kurssi." 2) Korvataan 3 artiklan 4 kohta seuraavasti: "4. Interventioelimen ostama öljy on maksettava interventioelimen öljyn haltuunottoa seuraavana kolmantenakymmenentenäensimmäisenä päivänä alkavan ja neljäntenäkymmenentenä päivänä päättyvän määräajan kuluessa. Markkinointivuonna 1992/1993 maksun määräaika päättyy kuitenkin muuta neitsytoliiviöljyä kuin lamppuöljyä koskevien tarjousten osalta kahdeksantenakymmenentenä päivänä." 3) Lisätään 4 artiklan 3 kohtaan seuraava: "3. Haltuunottopäivä on toimituksen toteuttamisen alkamispäivä. Interventioon tarjotut määrät on toimitettava ennen 1 kohdassa tarkoitettua tarjouksen jättämistä seuraavaa neljättäkymmenettäkuudetta päivää." 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1993. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä kesäkuuta 1993. Komission puolesta René STEICHEN Komission jäsen (1) EYVL N:o 172, 30.9.1966, s. 3025/66 (2) EYVL N:o L 215, 30.7.1992, s. 1 (3) EYVL N:o L 387, 31.12.1992, s. 1 (4) EYVL N:o L 108, 1.5.1993, s. 106 (5) EYVL N:o L 333, 11.12.1985, s. 5